Francisco Ricardo Oves Fernández

**Francisco Ricardo Oves Fernández** (født 4. oktober 1928 i Camagüey i Cuba; død 4. desember 1990 i El Paso i Texas i USA) var en cubansk geistlig og katolsk erkebiskop av San Cristóbal de la Habana.
## Liv og virke
### Bakgrunn
Han begynte sine prestestudier ved *Seminario de San Basilio Magno* i El Cobre. Han ble senere sendt av erkebiskopen av Santiago de Cuba, Enrique Pérez Serantes, til Spania for videre studier ved Det pavelige universitet Comillas, hvor han oppnådde lisensiat i filosofi og teologi.
### Prest
Francisco Ricardo Oves Fernández ble presteviet den 13. april 1952 i katedralen i Camagüey av erkebiskopen av Santiago de Cuba, Enrique Pérez Serantes. Han var deretter sogneprest i Santa Cruz del Sur til 1961 og redaktør for TV-programmer. Etter revolusjonens seier i 1959 støttet han arbeidet med å bygge en undergrunnk kristendemokratisk bevegelse *(Movimiento Demócrata Cristiano)*. I april 1961 ble han sogneprest i sognet *Santa Ana* i Camagüey.

Etter fiaskoen med invasjonen av Grisebukta ble Francisco Ricardo Oves Fernández forvist fra Camagüey sammen med en rekke andre geistlige, og flyktet til Havanna til Eduardo Boza Masvidal, hjelpebiskop i erkebispedømmet San Cristóbal de la Habana. I september 1961 ble han landsforvist til Spania sammen med biskop Boza og mer enn 150 prester. Han dro til Roma og møtte pave Johannes XXIII. I Roma, og med støtte fra Calogero Gliozzo S.J., tidligere provinsial, direktør for magasinet *[[Civiltà Cattolica]]* og *Institt for Pastoralsosiiologo*, studerte han ved Det pavelige universitetet Sankt Thomas Aquinas, hvor han oppnådde en doktorgrad i samfunnsvitenskap. 

I 1965, mot råd fra biskopen av Camagüey Adolfo Rodríguez Herrera, returnerte han til Cuba i følget tilPavestolens *[[chargé d'affaires]]* på Cuba, Cesare Zacchi. Han ble professor ved seminaret *San Carlos og San Ambrosio* i Havanna og utøvde prestetjeneste i bispedømmet Camagüey.
### Hjelpebiskop i Cienfuegos
Den 25. april 1969 ble Francisco Ricardo Oves Fernández utnevnt av pave Paul VI til titulærbiskop av *Montecorvino* og hjelpebiskop i Cienfuegos. Han ble ordinert til biskop 16. juli samme år av biskop Cesare Zacchi, *charge d'affaires* ved Den hellige stol på Cuba; medkonsekratorer var Alfredo Antonio Francisco Müller y San Martín, biskop av Cienfuegos, og Adolfo Rodríguez Herrera, biskop av Camagüey.

### Erkebiskop av Havanna
Den 26. januar 1970 ble han opphøyet til erkebiskop av Havana, etterfølgende Evelio Díaz Cía. 

Han ble brakt til Roma i begynnelsen av 1980 på grunn av en nervesykdom. Paven utnevnte Pedro Meurice Estiu til apostolisk administrator *sede plena* for erkebispedømmet Havanna den 20. februar 1980. Den 28. mars 1981 trakk Francisco Ricardo Oves Fernández seg fra ledelsen av erkebispedømmet. Hnm ble etterfulgt av Jaime Lucas Ortega y Alamino, før dette biskop av Pinar del Río. 

Francisco Ricardo Oves Fernández bodde i El Paso i Texas fra 1982, hvor han var generalvikar for de spansktalende, og pastor ved kirken *Santo Niño de Atocha*.

Han døde av et hjerteinfarkt i El Paso i 1990 og ble opprinnelig gravlagt på *Our Lady of Mercy Cemetery* i Miami i Florida. I juni 2012 ble hans levninger returnert til Cuba og gravlagt i Havana-katedralen.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi (1876–1948) *1920
* Erkebiskop Emanuele Clarizio (1911–2001) *1961
* Erkebiskop Cesare Zacchi (1914-1991) *1967
* Erkebiskop *Francisco Ricardo Oves Fernández* (1928-1990) *1969

## Referanser